Tarybos reglamentas (EB) Nr. 818/96
1996 m. balandžio 29 d.
iš dalies pakeičiantis Reglamentą (EEB) Nr. 1907/90 dėl tam tikrų prekybos kiaušiniais standartų
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo [1], ypač į jo 2 straipsnio 2 dalį,
atsižvelgdama į Komisijos pasiūlymą,
kadangi Reglamente (EEB) Nr. 1907/90 [2] yra nustatyti tam tikri prekybos kiaušiniais standartai;
kadangi Reglamentas (EEB) Nr. 1907/90 netaikomas gamintojų vykdomiems tiesioginiams pardavimams mažmenininkams tam tikruose Suomijos regionuose, atsižvelgiant į ypatingas prekybos kiaušiniais tuose regionuose sąlygas; kadangi atsižvelgiant į pagerėjusias prekybos sąlygas dėl mažiau atokiose Suomijos vietovėse išaugusio pakavimo centrų skaičiaus reikėtų iš dalies pakeisti šių regionų sąrašą; kadangi siekiant palengvinti minėto sąrašo trumpinimus, jie turėtų būti priimami Reglamento (EEB) Nr. 2771/75 17 straipsnyje nustatyta tvarka,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1907/90 iš dalies keičiamas taip:
1) 2 straipsnio 3 dalyje papildoma šia pastraipa:
"II priede pateiktas Suomijos regionų sąrašas gali būti sutrumpintas Reglamento (EEB) Nr. 2771/75 17 straipsnyje nustatyta tvarka.";
2) II priedas pakeičiamas šio reglamento priede pateiktu II priedu.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1996 m. balandžio 29 d.